En Badakhxan bi ha una gran diversidat etnolinguistica y etnoconfesional. Os tachicos son a més gran part d'a población, y bi ha una minoría d'uzbecos y kirguizes. Bi ha diferents comunidatz de parlants d'as luengas pamirís, d'a branca iraniana oriental. Mientres o sieglo XX en a Provincia Autonoma de Gorno-Badakhxan en Tachiquistán os parlants d'as luengas pamirís desembolicoron a suya identidat etnica deseparata d'os tachicos como pamirís. Os pamirís no son reconoixitos oficialment como un grupo etnico deseparato d'os tachicos en Tachiquistán, pero s'han formato movimientos y asociacions pamirís.